แบงก์โน้ตส์
การประชุมบอร์ดสลากกินแบ่งรัฐบาลนัดแรก ที่มี ซือเจ๊ เบญจา หลุยเจริญ รองปลัดกระทรวงการคลัง
20 ก.ย. 2554

รักนะจุ๊บๆ
การประชุมบอร์ดสลากกินแบ่งรัฐบาลนัดแรก ที่มี ซือเจ๊ เบญจา หลุยเจริญ รองปลัดกระทรวงการคลัง ว่าที่อธิบดีกรมสรรพสามิตเป็นประธาน ทำงานฉับไว




ลงมติพรึ่บ ให้ทบทวนการลาออกของ เฮียปั๊ก-วันชัย สุระกุล ผู้อำนวยการสำนักงานสลากฯ ที่ยื่นใบลาออก และมีผล 1 ต.ค. โดยให้ขยายเวลาการลาออกไปถึง 1 ธ.ค.โน่น เพราะรอให้การสรรหาผู้อำนวยการสลากฯ คนใหม่ได้ก่อน
ชัดเจนว่า ไม่ต้องการตัดโอกาสของบรรดารองผู้อำนวยการคนใดคนหนึ่ง ไม่เช่นนั้นคนรักษาการ ก็หมดสิทธิตามกฎหมาย
เจ๊เบญบอกว่า น่าจะใช้เวลา 30-45 วันก็รู้ผลว่า ใครมาทำหน้าที่ ผู้อำนวยการสลากฯ 
ส่วนเรื่องหวยออนไลน์ และโควตาสลากที่ครบอายุ 4 หมื่นเล่มนั้น ที่ประชุมเห็นชอบให้ยกโควตาให้มูลนิธิสำนักงานสลากรับโควตานี้ไปก่อน 2 งวด เพื่อรอดูความชัดเจนว่า จะยกโควตานี้ให้ใครต่อไป
ว้าว 2 งวด งวดละ 4 ล้านฉบับ กำไรฉบับละ 7-8 บาท ก็ตก 28-32 ล้านบาทต่องวด โอว มายก้อดนี่มัน 50-64 ล้านบาทเด้อ ไม่รักบอร์ดชุดนี้ก็ม่ายรุจาปายรักครายแล่ว